b"\n_START_ARTICLE_\nCapella de Santa Susanna\n_START_SECTION_\nDescripci\xc3\xb3\n_START_PARAGRAPH_\nPetita esgl\xc3\xa9sia de planta rectangular cap\xc3\xa7ada per un absis semicircular i petites finestres. Les dimensions redu\xc3\xafdes corresponen al seu \xc3\xbas com a capella d'un mas. Est\xc3\xa0 situada en un desnivell del terreny i adossada a una masia. Presenta en la fa\xc3\xa7ana la porta allindada, una finestra i un relleu amb el mateix escut del mas del qu\xc3\xa8 formava part, Can Raters. A sobre hi ha un petit campanaret d'espadanya d'un sol ull.\n_START_SECTION_\nHist\xc3\xb2ria\n_START_PARAGRAPH_\nEl nom de Santa Susanna apareix al segle XII, el nom es canvi\xc3\xa0 per l'advocaci\xc3\xb3 de la capella que es constru\xc3\xad en aquesta \xc3\xa8poca, en la qual es conserven pintures al fresc de l'Alta Edat Mitjana. Restaurada al segle XVI pels propietaris, la fam\xc3\xadlia Pon\xc3\xa7, pass\xc3\xa0 als barons de Raters i despr\xc3\xa9s als Amar. Forma part d'un Mas molt gran denominat Can Raters."